Hy het op ’n inligtingsvergadering van die te stigte organisasie Mpumalanga-landbou gesê hy is veral ontevrede oor die departement landbou, bosbou en vissery se eis ná die onlangse plaaswerkerberaad in Somerset-Wes dat Agri SA vir sy optrede op dié kongres om verskoning vra.
“Ons wil steeds saamwerk en help bou aan die nuwe Suid-Afrika en ’n volhoubare en mededingende landbou-sektor.”
Hy het ook gewaarsku die land kan nie toelaat dat al die politieke mag in Suid-Afrika in die hande van politici is nie.
“Dis die burgerlike samelewing se taak om die balans te hou. Hierin het landbou-organisasies ’n groot rol te speel.”